མི་རྣམས་ཀྱི་འཚོ་བའི་ཆ་རྐྱེན་མུ་ནས་མུ་རུ་ལེགས་བཅོས་སུ་ཡོང་བ་དང་མཉམ་དུ།ལུས་སེམས་ཀྱི་སྡུག་བསྔལ་སྔར་ལས་ཇེ་མང་དུ་འཕེལ་བཞིན་སྣང་སྟེ།དེང་སང་འཚོ་གནས་ཀྱི་ཁོར་ཡུག་ཆ་རྐྱེན་ཞན་དྲགས་པ་ལས་བསླངས་པའི་ནད་རིགས་སྔོན་དང་བསྡུར་ན་ཉུང་ཡང་།དེ་ཡི་ཚབ་ཏུ་ད་སྐབས་དེང་རབས་ནད་དང་།སྐུ་དྲག་ནད།དྲེག་ནད།ཚོ་སྐྲན།ཁྲག་ཞག་མཐོ་བ་སོགས་འབྱུང་གིན་ཡོད་པ་རེད།ལྟོས་བཅས་ཀྱིས་བཤད་ན་དཔལ་འབྱོར་ཅུང་ཙམ་དར་རྒྱས་ཆེ་བའི་ས་ཁུལ་གྱི་མི་རྣམས་ལ།སྤྱི་ཁྱབ་ཀྱིས་བསམ་བློའི་གནོན་ཤུགས་ཅུང་ཟད་ཆེ་ཞིང་།གཉིད་ཡེར་ནད་དང་དོགས་འཚེར་སེམས་ནད་སོགས་བྱུང་ཚད་ཧ་ཅང་མཐོན་པོ་འདུགང་ཚོས་ཤེས་གསལ་ལྟར།བསམ་བློའི་གནོན་ཤུགས་ཀྱིས་སེམས་ཀྱི་སྡུག་བསྔལ་བསྐྲུན་པར་མ་ཟད།ལུས་ཐོག་གི་ནད་མི་འདྲ་བ་དཔེར་ན།སྐྲན་འབྲས།སྙིང་རྩའི་ནད་རིགས་སོགས་ནད་མང་པོ་ཞིག་སྐྱེད་བཞིན་ཡོད།